**Сіквел** (англ.: sequel — працяг) — мастацкі твор, кніга, камп’ютарная гульня або фільм, дзеі ў якім адбываюцца пасля падзей асноўнага твора. У сіквелах працягваецца апісанне падзей і герояў з папярэдняй часткі. Сіквел звычайна робяць у камерцыйных мэтах, калі асноўная частка твору аказалася вельмі паспяховай. Аднак часта сіквелы здымаюць па задуме рэжысёра.

Сёння Галівуд часта здымае сіквелы менавіта з камерцыйнымі мэтамі нагоды. Хоць гэта вельмі негатыўна ўспрымаецца крытыкамі і аматарамі кіно.

Класіфікацыя
------------

### Прыквел

**Прыквел** (англ.: prequel, кантамінацыя прыстаўкі *pre-* («да») і *sequel*) — мастацкі твор, які храналагічна апісвае падзеі, што папярэднічаюць апісаным у ранейшым мастацкім творы.

### Інтэрквел

**Інтэрквел** (англ.: interquel, кантамінацыя прыстаўкі *inter-* («паміж») і *sequel*) — мастацкі твор, які апісвае падзеі, што храналагічна развіваюцца паміж падзеямі ранейшых мастацкіх твораў; у такім выпадку інтэрквел адносна да аднаго твора будзе прыквелам, адносіна другога — сіквелам.

### Мідквел

**Мідквел** (англ.: midquel, кантамінацыя прыстаўкі *mid-* ад англ.: middle («сярэдзіна») і *sequel*) — мастацкі твор, які развівае сюжэт папярэдняга твора; храналагічныя межы падзей у мідквелах знаходзяцца ўнутры зыходнага мастацкага твора (у адрозненне ад сіквела, у якім падзеі ідуць за арыгінальнымі, і прыквела, у якім яны папярэднічаюць). Напрыклад, «Бэмбі 2» — анімацыйны фільм, які дэманструе сталенне галоўнага героя, якое не паказана ў мультфільме «Бэмбі».

### Трыквел

**Трыквел** (англ.: threequel, кантамінацыя слова *three* («тры») і *sequel*) — мастацкі твор, які з’яўляецца працягам сіквела, фактычна сіквел сіквела. Трыквел адрозніваюць ад трылогіі, што першапачаткова задумвалася як мастацкі твор з трох частак.

### Квадрыквел

**Квадрыквел** (англ.: quadriquel, кантамінацыя прыстаўкі *quadri* («чатыры») і *sequel*) — чацвёрты твор у серыі, сіквел трыквела.

### Сайдквел

**Сайдквел** (англ.: sidequel, кантамінацыя слова *side* («бок») і *sequel*)), **паралелквел** (англ.: parallelquel), **параквел** (англ.: paraquel, кантамінацыя слова *parallel* («паралельны») і *sequel*) — мастацкі твор, падзеі якога развіваюцца паралельна з сюжэтнай лініяй асноўнага твора, але разглядаюцца ў іншай перспектыве, звычайна — з пункту гледжання неасноўных персанажаў арыгінала. Напрыклад, у мультфільме «Кароль Леў 1½» Цімон і Пумба распавядаюць пра свае прыгоды, якія адбыліся падчас падзей мультфільма «Кароль Леў».

### Рыквел

**Рыквел** (англ.: requel, кантамінацыя прыстаўкі ***re**-* ад *reboot* («перазагрузка», «перазапуск») і *se**quel***) — частковы перазапуск, які храналагічна ідзе пасля падзей папярэдніх твораў, ігнаруе або пераасэнсоўвае частку з іх. Прыклад — «Тэрмінатар: Генезіс». Паняцце было папулярызавана фільмам «Крык» (2022).

Гл. таксама
-----------

* Прыквел
* Спін-оф
* Рымейк
* Красовер
* Перазапуск

Зноскі
------

1. 1 2 3 4 5  *А.М. Макарэвіч, В.I. Караткевіч.* Беларуская дзіцячая літаратура ў тэрмінах і паняццях: дапаможнік. — Магілёў : МДУ імя А. А. Куляшова, 2014. — С. 98. — ISBN 978-985-480-973-1.
2. ↑  *Silverblatt, Art.* Genre Studies in Mass Media: A Handbook (англ.). — M. E. Sharpe, 2007. — С. 211. — ISBN 9780765616708.
3. ↑  interquel @ Dictionary.com’s 21st Century Lexicon (англ.). Архівавана з першакрыніцы 2 снежня 2013. Праверана 6 кастрычніка 2013.
4. ↑  *Margarete Rubik; Elke Mettinger-Schartmann.* A Breath of Fresh Eyre: Intertextual and Intermedial Reworkings of Jane Eyre (англ.). — Rodopi, 2007. — С. 183. — ISBN 978-90-420-2212-6.
5. ↑  THREEQUEL Definition & Usage Examples (англ.). Архівавана з першакрыніцы 4 кастрычніка 2023. Праверана 8 лютага 2024.
6. ↑  Oxford English Dictionary parallel **(нявызн.)**. Архівавана з першакрыніцы 30 сакавіка 2019. Праверана 18 ліпеня 2022.
7. ↑  «What is a Paraquel?», *The Storyteller’s Scroll*; Sunday, March 27, 2011
8. ↑  Mark J.P. Wolf, *Building Imaginary Worlds: The Theory and History of Subcreation*; 210
9. ↑  'Batman v. Superman,' 'Star Wars' and Hollywood’s New Obsession With the «Requel» Архіўная копія ад 7 верасня 2017 на Wayback Machine (Праверана 25 верасня 2017)

| Творы паводле асаблівасцей сюжэта |
| --- |
| 
Сіквел · 
Прыквел · 
Мідквел · 
Інтэрквел · 
Спін-оф · 
Красовер · 
Рымейк · 
Перазапуск · 
Экранізацыя · 
Навелізацыя
 |

|  |  |
| --- | --- |
| ⚙️   Тэматычныя сайты | Giant Bomb |
| Слоўнікі і энцыклапедыі | Вялікая каталанская · Вялікая расійская (навукова-адукацыйны партал) |
| Нарматыўны кантроль | GND: 4155086-9 · LCCN: sh85120140 |